joelniklaus/EU_Wikipedias huggingface dataset:
Turun silakkamarkkinat

Turun silakkamarkkinat pidetään Aurajoen rannassa vuosittain syksyllä. Järjestäjätahona toimii Turun Kalamarkkinayhdistys ry. Markkina-alue sijaitsee molemmin puolin jokea Itäisellä- ja Läntisellä Rantakadulla Auransillan ja Herrainpolun välisellä alueella. 

Silakkamarkkinoiden juurina pidetään vuotta 1636, jolloin Aurajoella järjestettiin syysmarkkinat. Lähes sata vuotta myöhemmin vuoden 1731 syysmarkkinoilla kalaa myytiin 134 kalastajaveneestä, jotka olivat kiinnittyneet lähes samoille paikkoille kuin missä pidetään nykyäänkin markkinat. Tuolloin kalan lisäksi suosittua oli mm. olut, jota tarjottiin krouvissa. Nykymuodossaan Turun silakkamarkkinoita on järjestetty vuodesta 1979 lähtien.  

Tapahtuma kerää paikalle vuosittain hieman yli 200 myyjää, joista kalaa myyvät noin puolet jossain muodossa. Kalastajien lisäksi paikalla on muiden muassa käsityöläisiä, leipomoita, makeismyyjiä ja muita elintarvikkeiden myyjiä. Markkinoilla on jaettu silakkajalosteisiin liittyviä palkintoja, joita ovat esimerkiksi vuoden herkkusilakka- ja paras valkosipulisilakka -palkinnot. 

Nelipäiväisen tapahtuman kävijämäärät vaihtelevat vuosittain säästä riippuen 150 000 molemmin puolin ja kalatuotteita myydään 50 000- 60 000 kiloa.

Lähteet

Turun tapahtumat
Markkinat
Suomen kalatalous
Mathias Jørgensen

Mathias Jattah-Njie Jørgensen eli Zanka (s. 23. huhtikuuta 1990 Kööpenhamina) on tanskalainen jalkapalloilija. Jørgensen edustaa seurajoukkuetasolla Englannin Valioliigassa pelaavaa Brentfordia, jonka kanssa hän teki yhden kauden 2021–2022 loppuun ulottuvan sopimuksen syyskuussa 2021. Hän on edustanut myös FC Kööpenhaminaa, alankomaalaista PSV Eindhovenia, kausina 2017–2019 englantilaista Huddersfield Townia, turkkilaista Fenerbahçea ja kevätkaudella 2020 lainasopimuksella saksalaista Fortuna Düsseldorfia.

Jørgensen on pelannut Tanskan maajoukkueessa vuodesta 2008 lähtien. Hän on pelannut maajoukkueessa 35 ottelua ja tehnyt maalin MM-kilpailuissa 2018 Kroatiaa vastaan sekä maaliskuussa 2019 EM-karsintaottelussa Sveitsiä vastaan. Hän kuului Tanskan joukkueeseen myös kesällä 2021 pelatuissa EM-kilpailuissa mutta ei saanut peliaikaa.

Lähteet 

Tanskalaiset jalkapalloilijat
Vuonna 1990 syntyneet
Elävät henkilöt
Frederik Rønnow

Frederik Riis Rønnow (s. 4. elokuuta 1992 Horsens) on tanskalainen jalkapalloilija, pelipaikaltaan maalivahti. Hän on kesästä 2021 alkaen edustanut seurajoukkuetasolla Saksan Bundesliigassa pelaavaa Union Berliniä. Hän siirtyi kesällä 2018 kotimaastaan saksalaisseura Eintracht Frankfurtiin ja pelasi kauden 2020–2021 lainalla Bundesliigan Schalkessa. Hän on edustanut kotimaassaan AC Horsensia, Esbjerg fB:tä ja Brøndby IF:ää. Rønnow on pelannut Tanskan A-maajoukkueessa vuodesta 2016 alkaen kahdeksan ottelua. Hän on pelannut myös Tanskan nuorisomaajoukkueissa.

Rønnow on pelannut Frankfurtissa kausina 2018–2020 yhteensä 11 bundesliigaottelua, ja Schalkessakin hänelle kertyi 11 liigaottelua. Union Berlinissä hän pelasi ensimmäisellä kaudellaan seitsemän bundesliigaottelua mutta on kaudella 2022–2023 ollut joukkueen ykkösmaalivahti. Hän voitti Tanskan cupin Brøndbyn joukkueessa vuonna 2018.

Lähteet 

Tanskalaiset jalkapalloilijat
Vuonna 1992 syntyneet
Elävät henkilöt
Vain elämää – kausi 3, päivä

Vain elämää – kausi 3, päivä on Vain elämää -televisiosarjan kolmannen tuotantokauden ensimmäinen, 21 kappaleen kokoelmalevy, joka julkaistiin vuonna 2014.

Kappaleet

Lähteet

Vuoden 2014 kokoelma-albumit
Vain elämää – kausi 3, ilta

Vain elämää – kausi 3, ilta on Vain elämää -televisiosarjan kolmannen tuotantokauden toinen, 21 kappaleen kokoelmalevy, joka julkaistiin vuonna 2014.

Kappaleet

Lähteet

Vuoden 2014 kokoelma-albumit
Vysočina Arena

Vysočina Arena on Nové Město na Moravěssa, keski-Tšekissä sijaitseva ampuma- ja maastohiihtostadion. Stadionilla kilpaillaan liki vuosittain ampumahiihdon maailmancupissa tai IBU-Cupissa sekä maastohiihdon maailmancupissa. Se on katsojamäärältään yksi suurimmista kilpailukeskuksista kummankin lajin kilpailukalentereissa. Vysočina Arena on myös isännöinyt ampumahiihdon maailmanmestaruuskilpailut kokonaisuudessaan kerran; vuonna 2013.

Stadion muutettiin ampumahiihtokäyttöön vuonna 2006, mutta se on toiminut maastohiihtokeskuksena jo aiemmin. Ensimmäiset IBU-Cupin kilpailunsa se järjesti jo vuonna 2007. Maailmancupia se pääsi isännöimään vasta vuonna 2012 mm-kisojen esikilpailuina. Sen jälkeen sitä on nähty maailmancupissa epäsäännöllisesti huolimatta sen suuresta katsojakapasiteetista, jota on useaan otteeseen kasvatettukin. Viimeisin laajennus tehtiin vuoden 2016 maailmancupin kilpailuja varten.

Vysočina Arenan ladut ovat pitkälti asfaltoidut, josta johtuen sitä käytetään ahkerasti myös rullahiihtoon ja pyöräilyyn. Stadion on isännöinyt myös kesäampumahiihdon maailmanmestaruuskilpailuja vuonna 2011 ja tulee uudelleen isännöimään niitä kesällä 2018.

Lähteet 
 IBU-Season Guide 2017-2018  

Ampumahiihtostadionit
Tšekin urheilupaikat
Tšekin ampumahiihto
Control (videopeli)

Control on suomalaisen Remedy Entertainmentin kehittämä ja 505 Gamesin julkaisema kolmannen persoonan ammuntapeli. Peli julkaistiin 27. elokuuta  Microsoft Windowsille, PlayStation 4:lle ja Xbox Onelle. Pelin Windows-versio on julkaistu yksinoikeudella Epic Gamesin Epic Games Store -kauppapaikassa. Pilvipohjainen Nintendo Switch -versio pelistä julkaistiin lokakuussa 2020.

Peli tunnettiin aiemmin projektinimellä P7. Peli on yliluonnollinen toimintaseikkailupeli, joka sijoittuu yhdysvaltalaisen Federal Bureau of Controlin virastotaloon. Remedyn viestintäjohtaja Thomas Puhan mukaan peli korostaa pelattavuutta ja pelaajan vaikutusmahdollisuuksia aiempia Remedyn pelejä enemmän.

Pelille julkistettiin jatko-osa Control 2 marraskuussa 2022. Peli julkaistaan PlayStation 5- ja Xbox Series X ja Series S -konsoleille sekä Windowsille. Julkaisuajankohdasta ei ole tietoa.

Juoni 
Controlin maailmassa maailmankaikkeus on täynnä voimia, olentoja ja ulottuvuuksia. Ihmiskunnan suojaksi ja satunnaisten outojen ja todellisuuden lakeja rikkovien ilmiöiden jälkien siivoamiseksi on perustettu Hallintavirasto, huippusalainen varjo-organisaatio, jonka tukikohtaan, Federal Bureau of Control (FBC) -rakennukseen peli sijoittuu.

Pelaaja pelaa pelin päähenkilönä Jesse Fadeninä, viraston uutena johtajana, ja tutkii Vanhinta Taloa (The Oldest House) – FBC:n paranormaalien ilmiöiden päämajaa jossa vaihtoehtoiset ulottuvuudet ja todellisuudet risteytyvät, löytääkseen kadonneen veljensä Dylanin.

Virastoon on soluttautunut todellisuutta korruptoiva mystinen paha voima, ”sähinä” (Hiss). Faden hyödyntää erilaisia yliluonnollisia kykyjä kuten telekinesiaa ja lyhyen matkan teleporttausta voittaakseen vihollisen. Pelaaja saa kykyjä löytämällä yliluonnollisia Object of Power -esineitä toisesta ulottuvuudesta, joita ovat esimerkiksi lankapuhelin tai levyke.

Vastaanotto 
Julkaisun jälkeen Control sai positiivisia arvioita kriitikoilta, ja monet pelijulkaisut nimesivät sen yhdeksi vuoden 2019 parhaista peleistä. Esimerkiksi IGN, Game Informer, Electronic Gaming Monthly, Eurogamer ja GamesRadar+ nimesivät Controllin vuoden peliksi.

Peli oli ehdolla lukuisiin palkintoihin, ja voitti usean liittyen pelin taiteeseen ja suunnitteluun. Joulukuuhun 2020 mennessä peli oli myynyt oli kaksi miljoonaa kopiota kaikilla alustoilla.

Peliä on kritisoitu sen suorituskykyongelmista PlayStation 4- ja Xbox One -konsoleilla. Peliä on kuvattu ”pelikelvottomaksi” vanhemmilla konsoleilla.
Remedy on kertonut työskentelevänsä päivitysversion parissa.

Lähteet

Aiheesta muualla 
 

Vuoden 2019 videopelit
PlayStation 4 -pelit
PlayStation 5 -pelit
Windows-pelit
Xbox One -pelit
Remedy Entertainment
Suomessa kehitetyt videopelit
Ennen kuolemaa (kappale)

Ennen kuolemaa (Avant de mourir) on romanialaissyntyisen salonkiviulistin Georges Boulangerin säveltämä musiikkikappale 1920-luvun keskivaiheilta. Boulangerin oma instrumentaalilevytys kappaleesta on hidas ja vaihtuvatempoinen sovitus viululle ja pianolle, mutta paremmin sävelmä tunnetaan myöhempänä beguine- tai tangorytmisenä iskelmänä. Suomeksi sitä lauletaan eniten Kullervon sanoin, jotka alkavat ”Kun ennen kuljin mietteissäin ja tunsin tuskaa polttavaa...”.

Olavi Virta levytti laulun 1944 Kerttu Mustosen kanssa tekemällään sanoituksella ja 1953 Kullervon tekstillä. Muita levyttäjiä ovat Eino Grön (1963), Martti Siiriäinen (1975), Eino Valtanen (1978), Vesa-Matti Loiri (1983), Topi Sorsakoski (1985) ja Arja Saijonmaa (1994). Instrumentaaliversoita ovat tehneet muun muassa Pärre Förars ja Ingmar Englund (1956), Pauli Granfelt (1959), Taito Vainio (1959) ja Ossi Runne (1963).

Englanniksi laulu sai 1939 sanoituksen nimeltä ”My Prayer”, ja sen kuuluisimpia levytyksiä ovat Glenn Millerin big band -sovitus samalta vuodelta sekä The Plattersin doo-wop-tyylinen versio vuodelta 1956.

Lähteet

Suomalaiset käännöskappaleet
1920-luvun musiikkiteokset
Tangot
Jenny Slate

Jenny Sarah Slate (s. 25. maaliskuuta 1982) on yhdysvaltalainen näyttelijä ja koomikko.

Slate syntyi juutalaiseen perheeseen ja opiskeli Columbian yliopistossa. Hänet tunnetaan muun muassa roolistaan elokuvassa Obvious Child (2014).

Vuonna 1982 syntyneet
Yhdysvaltalaiset näyttelijät
Amerikanjuutalaiset
Elävät henkilöt

Filmografia

Elokuvat

Televisiosarjat

Lähteet
Immula

Immula on Lohjan 29. kaupunginosa.
Immulan alue sijaitsee Lohjan koillisosassa, Lohjanharjun tuntumassa, Hanko–Hyvinkää radan eteläpuolella. Alueen peruspalvelut ovat Perttilässä ja Lohjan asemalla Ventelässä.

Etäisyys alueelta on Lohjan asemalle n. 1 km ja kaupungin keskustaan 6 km.
Julkisen liikenteen yhteydet Mäntynummentien kautta kaupungin keskustan ja Helsingin suuntaan ovat hyvät, vuoroväli arkisin on noin tunti. Puruskorventien kevyen liikenteen väylää pitkin alueelta on hyvät yhteydet keskustan ja Muijalan suuntaan.

Tontit sijaitsevat suhteellisen tasaisella vanhalla avohakatulla metsävyöhykkeellä. Alueen lähituntumassa n. 1 km etäisyydellä toimii Munkkaan jätekeskus, jossa jätteitä käsitellään ja lajitellaan. Kotitalouksien sekajätteet toimitetaan Vantaan Långmossabergenissä sijaitsevaan jätteenpolttolaitokseen.

Immulassa toimii Immulan-Pauninkyläyhdistys, joka järjestää tapahtumia Immulaan ja Paunin kylään.

Lähteet

Lohjan kaupunginosat
Rúnar Alex Rúnarsson

Rúnar Alex Rúnarsson (18. helmikuuta 1995) on islantilainen jalkapalloilija, pelipaikaltaan maalivahti, joka edustaa seurajoukkuetasolla englantilaista Arsenalia. Hän on edustanut myös muun muassa Knattspyrnufélag Reykjavíkuria. Hän pelasi ensimmäisen ottelun Islannin maajoukkueessa vuonna 2017. Rúnar on pelannut maajoukkueessa yhteensä kaksi ottelua.

Lähteet 

Islantilaiset jalkapallomaalivahdit
Vuonna 1995 syntyneet
Elävät henkilöt
Bunk’d

Bunk’d on yhdysvaltalainen Pamela Eells O’Connellin luoma komediasarja. Sen sisarsarja on vuosina 2011–2015 esitetty tilannekomediasarja Jessie. Sen esittäminen aloitettiin Yhdysvalloissa Disney Channel -kanavalla 31. heinäkuuta 2015.

Juoni 
Sarjassa Emma, Ravi ja Zuri lähtevät Jessie-sarjassakin olleesta New Yorkin -asunnosta Kikiwaka-kesäleirille Mainen osavaltioon Koillis-Yhdysvaltoihin. Heidän vanhempansa tapasivat toisensa nuorina samaisella leirillä.

Näyttelijät

Tuotanto 
Disney Channel vahvisti tilanneensa sarjan toisen kauden helmikuussa 2016 ja kolmannen kauden elokuussa 2017.

Skai Jackson kertoi maaliskuussa 2018 lähtevänsä sarjasta ja ilmoitti samalla kolmannen kauden jäävän sarjan viimeiseksi.

Tuotantokaudet

Lähteet

Aiheesta muualla 
 Bunk’d Disneyn sivustolla 
 Bunk’d DisneyABCpress.comissa  
 

Yhdysvaltalaiset komediasarjat
Nuortensarjat
2010-luvun televisiosarjat
Disney Channelin televisio-ohjelmat
Ravintola Julia

Ravintola Julia avattiin Turussa Eerikinkadulla Hotelli Julian kanssa samassa rakennuksessa vuonna 1987. Ravintola kuului Arctia-ketjuun, jonka toiminta myytiin ruotsalaiselle Scandic-ketjulle vuonna 1998. 

Julia oli erikoistunut ranskalaiseen ruokaan. Inspiraatiota oli haettu muun muassa Burgundista. Menussa oli esimerkiksi vuonna 1993 maalaispateeta, cumberlandinkastiketta ja haukipyöryköitä. Ravintola oli tunnettu myös hyvänä kalaravintolana. Juliassa pidettiin vuosittain etanafestivaalit. Vuoden 1993 tapahtumassa oli tarjolla 8 eri ruokalajia, joissa tarjottiin 12 päivän aikana 3000 etanaa. 

Suomen Gastronominen Seura valitsi Ravintola Julian Vuoden ravintolaksi vuonna 1992. Vuoden ravintola -tunnustuksen saavuttaakseen ravintolan tulee tarjota hyvää ja omaleimaista ruokaa sekä erinomaista palvelua, joka saa asiakkaan tuntemaan itsensä arvostetuksi. Vuoden ravintolalla on hyvä hinta-laatusuhde ja sen toiminta on pitkäjänteistä, tasalaatuista ja varmaa. Myöhemmin turkulaisista ravintoloista saman tunnustuksen ovat saaneet Panimoravintola Herman (2003) ja Ravintola Kaskis (2018).

Ravintola Juliassa toimi vuoromestarina ja sittemmin keittiömestarina Antti Vahtera. Vahtera kävi Juliassa työskennellessään vuonna 1995 edustamassa Suomea kansainvälisesti arvostetussa Bocuse d’Or -kilpailussa.

Lähteet

Ravintolat Turussa
Jalkapallon maailmanmestaruuskilpailut 2026

Jalkapallon maailmanmestaruuskilpailut 2026 ovat järjestyksessään 23. maailmanmestaruuskilpailut. Ne järjestetään Kanadassa, Meksikossa ja Yhdysvalloissa. Tämä on toinen kerta, kun maailmanmestaruuskilpailut järjestetään useammassa kuin yhdessä maassa. Yhdysvallat järjesti maailmanmestaruuskilpailut vuonna 1994 sekä Meksiko vuosina 1986 ja 1970. Kanada ei ole aikaisemmin järjestänyt maailmanmestaruuskilpailuja.

Valintaprosessi
Kilpailujen isännyyttä haki Marokko sekä Kanada, Meksiko ja Yhdysvallat yhteisellä hakemuksella. Kansainvälisen jalkapalloliiton jäsenmaat äänestivät kisaisännästä 13. kesäkuuta vuonna 2018. Kanadan, Meksikon ja Yhdysvaltojen yhteishakemus voitti äänin 134–65.

Osanottajat maanosittain
Turnauksessa on ensi kertaa mukana 48 joukkuetta aikaisemman 32 sijaan. Alla paikkojen jakautuminen maanosittain (suluissa muutos vuoden 2018 paikkamääriin):

 Eurooppa 16 (+3)
 Afrikka 9 (+4)
 Aasia 8 (+3,5)
 Etelä-Amerikka 6 (+1,5)
 Pohjois- ja Väli-Amerikka 3 + 3 isäntämaata (3,5 vuonna 2018)
 Oseania 1 (+0,5)
 liittojen välisestä karsintaturnauksesta lisäksi kaksi maata

Pelipaikat
Maailmanmestaruuskilpailut pelataan 16 kaupungissa, joista kaksi sijaitsee Kanadassa, kolme Meksikossa ja yksitoista Yhdysvalloissa.

Lähteet

Jalkapallon maailmanmestaruuskilpailut
Kanadan jalkapallo
Meksikon jalkapallo
Yhdysvaltain jalkapallo
Vuoden 2026 jalkapallo
Vulnicura



Vulnicura on islantilaisen pop-laulaja Björkin kahdeksas studioalbumi. Sen julkaisi One Little Indian 20. tammikuuta 2015. Albumin oli tarkoitus ilmestyä maaliskuussa, mutta kun se vuosi nettiin kaksi kuukautta aiemmin niin levy-yhtiö ja Björk päättivät julkaista albumin aiemmin. 

Albumi kirjoitettiin ja nauhoitettiin vuoden 2013 aikana, tuottajina toimivat Björk ja venezuelalainen muusikko Arca sekä The Haxan Cloak. Albumin sanoitukset käsittelevät Björkin ja Matthew Barneyn eroa ja siitä toipumista. Albumista on julkaistu liveversio Vulnicura Live ja akustinen versio Vulnicura Strings vuosina 2015 ja 2016.

Kappaleet

Arvostelut 
 Metacritic: 87/100
 Pitchfork: 8.6/10
 Rolling Stone: 
 Slant Magazine: 
 The Guardian: 
 theneedledrop: 8/10

Lähteet 

Vuoden 2015 albumit
Björkin albumit
Sym

Sanyang motors eli Sym on taiwanilainen moottoriajoneuvoja valmistava yhtiö. Firma valmistaa suurimmaksi osaksi moposkoottereita ja moottoripyöriä.

Taiwanilaiset moottoripyörävalmistajat
Mount Wittenberg Orca

Mount Wittenberg Orca on yhdysvaltalaisen rock-yhtye Dirty Projectorsin ja islantilaisen pop-laulaja Björkin extended play, joka julkaistiin omakustanteena 30. kesäkuuta 2010. Albumi tehtiin hyväntekeväisyyttä varten, kaikki albumin tuotot lahjoitettiin National Geographic Society-yhteisölle.

Huhtikuussa 2009 musiikkisivusto Stereogumin kirjoittaja Brandon Stousy pyysi Dirty Projectorsia ja Björkiä esiintymään hyväntekeväisyyttä varten kirjakaupassa, samalla he päättivät sanoittaa ja tuottaa muutaman kappaleen yhdessä. Yhtyeen kitaristi ja laulaja Amber Coffman näki San Fransiscossa sijaitsevalta Wittenberg-mäeltä valasperheen, joka toimi EP:n inspiraation lähteenä. Yhtye ja Björk äänittivät ja tuottivat EP:n huhtikuussa 2010.

Kappaleet

Arvostelut 
 Drowned in Sound: 8/10
 Pitchfork: 7.7/10

Lähteet 

Björkin albumit
Vuoden 2010 EP:t
Hamarin hiippakunta

Borgin hiippakunta on Norjan kirkkoon kuuluva hiippakunta. Siihen kuuluvat Hedmarkin lääni sekä Opplandin lääni. Piispanistuin on Hamarissa, ja piispana on vuodesta 2006 lähtien ollut Solveig Fiske. Tuomiokirkkona toimii Hamarin tuomiokirkko.

Historia
Hamarin hiippakunta oli perustettu jo keskiajalla, mutta reformaation yhteydessä se yhdistettiin Oslon hiippakuntaan. Se perustettiin uudelleen vuonna 1864.

Piispat 
Halvor Folkestad, 1864–87
Arnoldus Hille, 1887–06
Christen Brun, 1906–17
Otto Jensen, 1917–18
Gustav Johan Fredrik Dietrichson, 1918–22
Mikkel Bjønness-Jacobsen, 1922–34
Henrik Hille, 1934–42
Georg Falck-Hansen, 1942–43
Sigurd Haga, 1943–45
Henrik Hille, 1945–46
Kristian Schjelderup, 1947–64
Alexander Johnson, 1964–74
Georg Hille, 1974–93
Rosemarie Köhn, 1993–2006
Solveig Fiske, 2006–

Lähteet

Aiheesta muualla 

 Viralliset sivut

Norjan kirkon hiippakunnat
Anneli Sistonen

Anneli Sistonen (taiteilijaniminä myös Sistoska ja RockAnssi, s. 11. maaliskuuta 1944 Oulu) on suomalainen jazz-, rock- ja viihdelaulaja, joka on tullut tunnetuksi ahkerana ja räväkkänä esiintyjänä. Hän on ollut usein Martin Brushane Big Bandin solistina, muun muassa vuonna 1978 julkaistulla LP-levyllä. Sistonen esiintyy myös Brushanen big bandin aiemmalla albumilla Kulosaaren Casinolla 1971–1975.

Oulussa syntynyt Anneli Sistonen oli töissä kahviloissa ja kaupan myyjänä ennen kuin ryhtyi päätoimiseksi esiintyväksi taiteilijaksi 1960-luvun keskivaiheilla. Hän aloitti uransa yhtenä Suomen ensimmäisistä naispuolisista rocklaulajista jo 1950-luvun puolella taiteilijanimellä RockAnssi. Hän esiintyi usein muun muassa helsinkiläisellä nuorisotalolla Haka-kerholla. Perustettuaan vain naisista koostuvan yhtyeen hän keskittyi jazziin.

Uransa kiivaimmassa vaiheessa 1970-luvulla Anneli Sistonen esiintyi jopa useita kertoja päivässä, tanssilavojen ja ravintoloiden lisäksi erilaisissa laitoksissa ja yritystilaisuuksissa. 1980-luvun alussa hän uupui rankkaan esiintymistahtiin. Vuodesta 1984 hän on asunut Hämeenlinnan Hauholla, jossa hän on pitänyt käytettyjen vaatteiden divaria. Hänelle on myönnetty valtion taiteilijaeläke.

Lähteet

Aiheesta muualla
Aho, Anne & Taskinen, Anne: Rockin korkeat korot. Suomalaisen naisrockin historia! WSOY 2004. ISBN 951-0-28404-1. (Sistosesta kirjan alussa.)

Suomalaiset jazzlaulajat
Suomalaiset rocklaulajat
Vuonna 1944 syntyneet
Elävät henkilöt
Eetu Vertainen

Eetu Vertainen (s. 11. toukokuuta 1999, Helsinki) on suomalainen jalkapalloilija, joka edustaa pohjoisirlantilaista Linfieldiä lainalla St. Johnstone:sta. Hän on pelipaikaltaan hyökkääjä. Vertainen on edustanut useaan otteeseen Suomen nuorisomaajoukkueita.

Lähteet 
 

Suomalaiset jalkapalloilijat
Vuonna 1999 syntyneet
Elävät henkilöt
Eric McLean

Eric Donald McLean (25. syyskuuta 1919 Montreal – 19. elokuuta 2002 Montreal) oli kanadalainen pianisti, musiikkikriitikko ja historioitsija. Hän opiskeli yksityisesti ja McGillin konservatoriossa. Hänen opettajiaan olivat pianonsoitossa Alfred La Liberté ja Paul Lafrance sekä harmoniassa ja sävellyksessä Claude Champagne. McLean työskenteli Montreal Standardissa, Montreal Daily Starissa ja Montreal Gazettessa. Hän oli Royal Society of Artsin jäsen ja sai Kanadan musiikkineuvoston mitalin vuonna 1973. Hänet nimitettiin Kanadan ritarikunnan upseeriksi 1975.

Lähteet 

Kanadalaiset pianistit
Musiikkikriitikot
Vuonna 1919 syntyneet
Vuonna 2002 kuolleet
Jānis Kalniņš (jääkiekkoilija)

Jānis Kalniņš (s. 13. joulukuuta 1991 Limbaži) on latvialainen jääkiekkomaalivahti, joka pelaa SM-liigajoukkue Tapparassa.

Ura
Kalniņš on Liepājas Metalurgsin kasvatti. Hän pelasi seuran edustusjoukkueessa ensimmäisen kerran kaudella 2008–2009. Metalurgs pelasi sekä Latvian pääsarjassa että Valko-Venäjän Ekstraligassa. Kaudella 2010–2011 Kalniņš voitti Latvian mestaruuden ja hänet valittiin koko sarjan parhaaksi maalivahdiksi.

Kalniņš siirtyi kaudella 2013–2014 unkarilaiseen Dunaújvárosi Acélbikákiin, joka pelasi monikansallisessa MOL ligassa. Kaudeksi 2015–2016 hän siirtyi saman sarjan Fehérvár AV19:iin.

Kaudeksi 2016–2017 Kalniņš siirtyi KHL-joukkue Dinamo Riikaan vuoden mittaisella sopimuksella. Hän vakiinnutti nopeasti joukkueen ykköstorjujan paikan ja pelasi lopulta kauden aikana 30 ottelussa. Keväällä 2017 Kalniņš teki vuoden mittaisen jatkosopimuksen Dinamon kanssa.

Kesäkuussa 2018 Kalniņš solmi vuoden mittaisen sopimuksen KHL-seura Jokereiden kanssa. Joulukuussa 2018 Kalniņš solmi 1+1-vuotisen jatkosopimuksen Jokereiden kanssa.

Huhtikuussa 2020 uutisoitiin Jokereiden ja Kalniņšin välisen sopimuksen optiovuoden käyttöönotosta. Kalniņš siis jatkoi Jokereissa kaudella 2020–2021. Maaliskuussa 2021 uutisoitiin Kalninsin jatkavan uraansa muualla. Kalnins on Jokereiden seurahistorian 5. eniten otteluita pelannut maalivahti.

Maajoukkueura
Latvialaismaalivahti on edustanut maataan neljästi MM-kisoissa, vuosina 2015, 2016, 2017 ja 2018.

Lähteet

Aiheesta muualla 

Latvialaiset jääkiekkoilijat
Tapparan pelaajat
Vuonna 1991 syntyneet
Elävät henkilöt
Certain Affinity

Certain Affinity on vuonna 2006 perustettu yhdysvaltalainen videopelejä kehittävä yritys. Certain Affinityn kotipaikka sijaitsee Texasin Austinissa. Yrityksen perusti Max Hoberman ja joukko muun muassa Bungien ja BioWaren entisiä työntekijöitä vuonna 2006. Studio on erikoitunut moninpelien kehittämiseen.

Pelit

Lähteet

Yhdysvaltalaiset videopeliyritykset
Lloyd Bochner

Lloyd Wolfe Bochner (29. heinäkuuta 1924 Toronto, Kanada – 29. lokakuuta 2005 Santa Monica, Kalifornia, Yhdysvallat) oli kanadalainen näyttelijä, joka tunnettiin erityisesti televisiorooleistaan. Hän esitti kryptologi Michael Chambersia scifi-sarjassa Hämärän rajamailla (1962) ja liikemies Cecil Colbya saippuasarjassa Dynastia (1981–1982). 

Bochner esiintyi jo lapsena radionäytelmissä. Hänen ensimmäinen elokuvaroolinsa oli kanadalaisessa elokuvassa The Mapleville Story (1946). 1950-luvun alussa Bochner muutti New Yorkiin, missä hän sai roolin draamasarjoista Studio One ja One Man’s Family. Vuonna 1960 hän siirtyi Hollywoodiin. Hän vieraili pitkän uransa aikana muun muassa televisiosarjoissa Perry Mason yllättää (1964), Vaarallinen tehtävä (1969, 1971, 1972), Columbo (1973), Taisteluplaneetta Galactica (1979) ja Murhasta tuli totta (1986, 1988, 1992). Bochner toimi lisäksi ääninäyttelijänä animaatiosarjoissa Batman (1992–1994) ja The New Batman Adventures (1997–1998) sekä videopelissä Batman Vengeance (2001).

Bochner oli mukana myös lukuisissa elokuvatuotannoissa, joihin lukeutuivat esimerkiksi Barbara Stanwyckin kanssa tehty Yöllistä kauhua (1964), Lee Marvinin kanssa tehty Tappajan jäljet (1967) sekä Frank Sinatran kanssa tehdyt Tony Rome – yksityisetsivä (1967) ja Etsivä J. L. (1968). Elokuvassa Mies ja alaston ase 2½ (1991) Bochner parodioi Hämärän rajamailla -sarjassa nähtyä tarinaa, jossa hänen roolihahmonsa päätyi avaruusolentojen ruoaksi.

Bochner opiskeli aikoinaan sosiologiaa Toronton yliopistossa. Toisen maailmansodan aikana hän palveli Kanadan kuninkaallisessa laivastossa. Bochner oli naimisissa, ja hänellä oli kolme lasta.

Elokuvia

The Mapleville Story (1946)
Orjarummut (Drums of Africa, 1963)
Yöllistä kauhua (The Night Walker, 1964)
Sylvia (1965)
Harlow – seksityttö (Harlow, 1965)
Tappajan jäljet (Point Blank, 1967)
Vainottu muukalainen (Stranger on the Run, 1967)
Tony Rome – yksityisetsivä (Tony Rome, 1967)
Etsivä J. L. (The Detective, 1968)
Pikku karkulaiset (The Young Runaways, 1968)
Harmaapukuinen hevonen (The Horse in the Gray Flannel Suit, 1968)
Tiger by the Tail (1970)
The Dunwich Horror (1970)
Ulzana – verinen apassi (Ulzana's Raid, 1972)

Mies lasikaapissa (The Man in the Glass Booth, 1975)
It Seemed Like a Good Idea at the Time (1975)
The Immigrants (1978)
Uhka taivaalta (A Fire in the Sky, 1978)
Mr. No Legs (1979)
Mitäs me huijarit (The Hot Touch, 1981)
Leikistä tulee totta (Mazes and Monsters, 1982)
Kultanainen (The Lonely Lady, 1983)
Kristallilaatikko (Crystal Heart, 1986)
Kuolemanleikki (Millennium, 1989)
Mies ja alaston ase 2½ (The Naked Gun 2½: The Smell of Fear, 1991)
Morning Glory (1993)
Legend of the Mummy (1998)
The Commission (2003)

Lähteet

Aiheesta muualla 
 
 

Kanadalaiset elokuvanäyttelijät
Kanadalaiset televisionäyttelijät
Kanadalaiset ääninäyttelijät
Vuonna 1924 syntyneet
Vuonna 2005 kuolleet
Itä-Uudenmaan pelastuslaitos

Itä-Uudenmaan pelastuslaitos on Porvoon kaupungin laitos, joka aluepelastuslaitoksena vastaa entisen Itä-Uudenmaan maakunnan kuntien: Askolan kunnan, Lapinjärven kunnan, Loviisan kaupungin, Myrskylän kunnan, Porvoon kaupungin, Pukkilan kunnan ja Sipoon kunnan palo- ja pelastustoimesta.

Itä-Uudenmaan pelastuslaitokseen liittyy Porvoon kaupunginvaltuuston Itä-Uudenmaan aluepelastuslautakunta, jossa kunnalliset luottamushenkilöt valvovat sen toimintaa.

Katso myös
Luettelo Itä-Uudenmaan pelastuslaitoksen toimipisteistä

Lähteet  

Itä-Uudenmaan pelastuslaitos
Benjamin Pavard

Benjamin Pavard (s. 28. maaliskuuta 1996 Mauberge) on ranskalainen jalkapalloilija, pelipaikaltaan puolustaja. Hän edustaa saksalaista Bayern Müncheniä, johon hän siirtyi kesällä 2019 VfB Stuttgartista.

Pavard pelasi Lillessä 21 Ligue 1:n ottelua kausilla 2014–2016. Hän siirtyi VfB Stuttgartiin viidellä miljoonalla eurolla elokuussa 2016. Ensimmäisellä kaudellaan hän pelasi 21 2. Bundesliigan ottelua Stuttgartin voittaessa sarjan. Kahden seuraavan kauden aikana hän pelasi yhteensä 63 Bundesliigan ottelua. Hän siirtyi kesällä 2019 Bayern Müncheniin 35 miljoonalla eurolla. Hän pelasi kaudella 2019–2020 Bundesliigassa 32 ottelua ja teki niissä neljä maalia sekä voitti Saksan mestaruuden ja cupin. Mestarien liigan voittajajoukkueessa hän on pelasi seitsemässä ensimmäisessä ottelussa täydet minuutit, mutta sen jälkeen loukkaantumisen vaivaamana vain kahdeksan minuuttia välieräottelussa. Kaudella 2020–2021 hän pelasi 24 bundesliigaottelua ja seitsemän Mestarien liigan ottelua. Kauden ainoan maalinsa hän teki helmikuussa 2021 seurajoukkueiden MM-kilpailujen loppuottelussa, jossa Bayern voitti meksikolaisen Tigresin 1–0. Hän voitti jälleen myös Saksan mestaruuden. 

Pavard pelasi kaksi ottelua alle 19-vuotiaiden EM-kilpailuissa 2015. Hän pelasi ensimmäisen ottelunsa Ranskan maajoukkueessa Walesia vastaan marraskuussa 2017. Hän pelasi kuusi seitsemästä ottelusta MM-kilpailuissa 2018, kun Ranska voitti maailmanmestaruuden. Hän teki MM-turnauksessa maalin neljännesvälieräottelussa Argentiinaa vastaan. Hän pelasi myös loppuottelun kokonaisuudessaan.

Lähteet 

Vuonna 1996 syntyneet
Elävät henkilöt
Ranskalaiset jalkapalloilijat
Gaston Browne

Gaston Browne (s. 9. helmikuuta 1967) on  Antigua ja Barbudan pääministeri. Hän edustaa Antigua ja Barbudan työväenpuoluetta.

Browne julkaisi kannabiskäyttäjien ”juhlapäivänä” 20. huhtikuuta 2018 viestin jonka mukaan hallitus sallii kannabiksen käytön vuoden loppuun mennessä. Hän pyysi myös anteeksi rastafareilta kannabiksen kiellosta johtunutta vääryyttä ja vakuutti rituaalisen ja uskonnollisen käytön tulevan sallituksi.

Lähteet 

Antigua ja Barbudan pääministerit
Vuonna 1967 syntyneet
Elävät henkilöt
Binjor

Binjor - 4MSR (Thed paikallisten asukkaiden kielessä) on arkeologinen löytöpaikka Intian ja Pakistanin rajalla, Rajasthanissa. 4MSR on Ghaggar-joen laaksossa. Alueelta on löytynyt jälkiä varhaisesta asutuksesta sekä kuparityövälineiden valmistuksessa käytetty paja. Kaivauksesta löydetyt jäänteet on yhdistetty Harappa-kulttuurin ajoille.

Lähteet 

Arkeologiset kohteet Intiassa
Indus-kulttuuri
Nørresundby

Nørresundby on  taajama Tanskassa,  Aalborgin kunnassa. Vuoden 2018 alussa siellä oli lähes 23 000 asukasta. Se sijaitsee Aalborgin pohjoispuolella, Limfjordin toisella puolella. kaupunkeja yhdistää kaksi siltaa ja tunneli.

Lähteet

Aiheesta muualla 

Tanskan kaupungit
Tanskan kuntien keskustaajamat
Afrikan mantereen vapaakauppasopimus

Afrikan mantereen vapaakauppasopimus (, lyh. AfCFTA) on usean Afrikan valtion kahdessa vaiheessa, vuonna 2015 ja vuonna 2018 solmima sopimus, jossa sovitaan yhteismarkkinoiden luomisesta sopimusvaltioiden alueella. Tarkoitus on helpottaa tavaroiden vapaata liikkumista luopumalla valtaosasta tulleja ja siten lisätä Afrikan valtioiden välillä käytävää kauppaa. Sopimusta ei ole vielä otettu käyttöön.

Kunkin maan parlamentin on hyväksyttävä sopimus, jotta se tulee voimaan. 55 valtion välinen tulliliitto on tarkoitus perustaa vuoteen 2019 mennessä.

Historia ja sisältö 
Vuonna 2005 kolme voimassa olevaa kauppayhteisöä eli Eteläisen Afrikan kehitysyhteisö (SADC), Itä-Afrikan yhteisö (EAC) ja Itä- ja Etelä-Afrikan maiden Comesa, aloittivat yhdistymistä varten tehtävän yhteistyön. Vapaakauppaneuvottelujen aloittamisesta päätettiin kesällä 2011.

Ensimmäisessä vaiheessa vuonna 2015 kauppa-alueet yhdistettiin. Niihin kuuluvien maiden bruttokansantuote oli yhteensä lähes 900 miljardia euroa eli yli puolet Afrikan bruttokansantuotteesta. Alueella asui noin 632 miljoonaa ihmistä. Uutta 26 valtion välistä vapaakauppa-aluetta kutsutaan nimellä Kolmiosainen vapaakauppa-alue (Tripartite Free Trade Area (TFTA)). 

26 valtiota allekirjoitti Afrikan mantereen vapaakauppasopimuksen 10. kesäkuuta 2015 Egyptissä ja se julkaistiin muutama päivä myöhemmin Etelä-Afrikassa Afrikan unionin kokouksessa. Samoihin aikoihin neuvoteltiin neuvoteltiin muun muassa tulleista, alkuperäsäännöistä, teknisistä kaupan esteistä ja riitojenratkaisusta.

Toisessa vaiheessa neuvotellaan muun muassa palvelukaupasta, kilpailupolitiikasta ja sijoittamisesta.

16. kesäkuuta 2017 Niameyssa Nigerissä kokoontuneet kauppaministerit päättivät poistaa siirtymäajan kuluessa 90 % sopimusalueen tulleista.

Yhdistyneiden kansakuntien kauppa- ja kehityskonferenssi, YK:n Afrikan talouskomissio sekä kansainväliset rahoitusjärjestöt tukevat Afrikan unionia tullien poistamiseksi.

Lähteet 

Vapaakauppa-alueet
Afrikan talous
Kauppaliitot
Tero Seppälä (ampumahiihtäjä)

Tero Seppälä (s. 25. tammikuuta 1996 Järvenpää) on suomalainen ampumahiihtäjä.

Ura 
Seppälä aloitti ampumahiihdon vuonna 2008. Hän debytoi IBU-Cupissa kaudella 2015–2016. Ampumahiihdon maailmancupissa Seppälä kilpaili ensimmäisen kerran kaudella 2016–2017 osallistuen neljään kilpailuun. Läpimurtonsa Suomen maajoukkueeseen Seppälä teki kaudella 2017–2018, jolloin hän ylsi maailmancupin pistesijoille neljästi. Parhaimmillaan hän oli Hochfilzenin pikakilpailussa 24:s. Maailmancupin kokonaiskilpailussa Seppälä sijoittui sijalle 61.

Talviolympialaisissa 2018 Seppälä saavutti uransa parhaan sijoituksen kansainvälisellä tasolla ollen pikakilpailussa 20:s. Takaa-ajossa häm ylsi sijalle 25. Seppälä pääsi hyvien sijoitustensa ansiosta mukaan myös yhteislähtöön, jossa hän oli 21:s. Edellisen kerran suomalaismies oli nähty kansainvälisissä arvokilpailuissa yhteislähdössä Torinon talviolympialaisissa 2006. Seppälä oli mukana myös Suomen sekaviestijoukkueessa, joka sijoittui kuudenneksi. Tämä sivusi Suomen kaikkien aikojen parasta sijoitusta arvokisasekaviestissä vuoden 2009 MM-kilpailuista.

Vuoden 2018 Suomen-mestaruuskilpailuissa Seppälä voitti molemmat jaossa olleet henkilökohtaiset SM-tittelit.

Kaudella 2019–2020 Seppälä oli Nove Meston pikakilpailussa seitsemäs, mikä oli hänen siihen saakka paras suorituksensa maailmancup-tasolla. Myös sijoitus maailmancupin kokonaispisteissä oli uran korkein, 37:s. Kaudella 2020–2021 Seppälä oli kokonaispisteissä 36:s.

Seppälä sijoittui kaudella 2021–2022 viidenneksi Östersundin takaa-ajokilpailussa ja Ruhpoldingin pikakilpailussa sekä kuudenneksi Antholzin yhteislähdössä. Maailmancupin kokonaiskilpailussa hän oli kahdestoista. Pekingin olympialaisissa hän sijoittui yhteislähdössä yhdeksänneksi, takaa-ajossa 21:nneksi, normaalimatkalla 23:nneksi ja pikakilpailussa 25:nneksi.

Yksityiselämä
Seppälä on valmistunut Karelia-ammattikorkeakoulusta metsätalousinsinööriksi. Hän harrastaa moottorikelkkailua, kalastusta ja maanviljelyä.

Seppälä asuu Kontiolahdella. Hänen isänsä Timo Seppälä on myös kansainvälisellä tasolla kilpaillut ampumahiihtäjä.

Lähteet 

Suomalaiset ampumahiihtäjät
Vuonna 1996 syntyneet
Elävät henkilöt
Systems Network Architecture

Systems Network Architecture (SNA) on IBM:n kehittämä tietoliikennearkkitehtuuri, joka esiteltiin vuonna 1974. Arkkitehtuuri on tuettu suurtietokoneilla sekä AIX, Linux ja Windows -käyttöjärjestelmissä.

Kilpailevia epäyhteensopivia verkkoympäristöjä ja protokolla-arkkitehtuureja olivat muun muassa Digitalin DECnet ja Xeroxin XNS.

Lähteet

Aiheesta muualla 
 IBM Systems Network Architecture Protocols (Cisco.com) 
 IBM SNA dokumentaatiota bitsavers.org-palvelussa 

Dataliikenne
IBM
Iván Duque

Iván Duque Márquez (s. 1. elokuuta 1976 Bogotá, Kolumbia) on kolumbialainen poliitikko ja asianajaja, jonka virkakausi Kolumbian presidenttinä alkoi 7. elokuuta 2018. Ennen poliittista uraa hän toimi muun muassa Latinalaisen Amerikan kehityspankissa. Demokraattisen keskustan riveistä hänet valittiin vuonna 2014 Kolumbian senaattiin.

Nuoruus ja opiskelu 
Duque syntyi Bogotássa vuonna 1976. Hänen isänsä Iván Duque Escobar oli poliitikko, joka toimi vuosina 1982–1986 Kolumbian kaivos- ja energiaministerinä.

Duque opiskeli asianajajaksi Sergio Arboleda -yliopistossa, ja hänellä on talousoikeuden maisterintutkinto American Universitystä ja julkishallinnon tutkinto Georgetownin yliopistosta.

Ura 
Julkishallinnollisen uransa Duque aloitti Andien kehitysyhtiön konsulttina ja Kolumbian talousministeri Juan Manuel Santosin neuvonantajana. Sitten hän muutti Washingtoniin, missä hän työskenteli Latinalaisen Amerikan kehityspankissa. Vuosina 2012–2013 Duque toimi pankin kulttuuri-, solidaarisuus- ja luovuusjaoston johtajana.

Duque valittiin 2014 Kolumbian senaattiin demokraattisen keskustan riveistä. Senaattorina hän oli Álvaro Uriben puolueen uribismoksi kutsutun taloudellisen näkökulman puoluestapuhuja ja presidentti Santosin kehitysohjelman kriitikko.

Duque valittiin vuonna 2018 demokraattisen keskustan presidenttiehdokkaaksi. Vaalikampanjan aikana Duque on ottanut kantaa muun muassa Farc-sissien kanssa tehtyyn rauhansopimukseen, jota hän on kritisoinut voimakkaasti. Hänen mielestään sissiliikettä kohdeltiin sopimuksessa liian lempeästi. Hänen ennakoidaan puuttuvan Farcin kanssa solmittuun rauhansopimukseen. Duque on painottanut myös tekniikan, kuten tekoälyn ja big datan, tehokkaampaa käyttöä turvallisuuspolitiikassa ja luvannut taistella huumekauppaa vastaan.

Duque voitti presidentinvaalien ensimmäisen kierroksen ja sai noin 39 prosenttia äänistä. Toisella kierroksella hänen vastaehdokkaanaan on vasemmistolainen Gustavo Petro. Hän sai toisen kierroksen äänistä 54 prosenttia.

Lähteet

Aiheesta muualla 
Kotisivut 

Kolumbialaiset poliitikot
Kolumbian presidentit
Vuonna 1976 syntyneet
Elävät henkilöt
Erkki Maunu

Erkki Maunu (28. syyskuuta 1933 Kemi – 18. toukokuuta 1995) oli suomalainen opettaja ja Suomen urheilutietäjät -yhdistyksen alullepanija.

Maunu pääsi ylioppilaaksi Kemin lyseosta 1954. Hän valmistui kansakoulunopettajaksi 1957 ja kansalaiskoulun opettajaksi 1962. Maunu oli opettajana Kemin kaupungin koulutoimessa vuosina 1957–1989.

Erkki Maunu voitti urheilutiedon SM-kilpailuissa mestaruuden vuosina 1985–1992 ja 1994.  
Vuonna 1983 hän voitti Tupla tai kuitti-tietokilpailun pääpalkinnon aiheenaan nykyajan olympialaiset. Hänen urheilutietämyksensä perustui pääasiassa pitkäaikaiseen, systemaattisen tarkkaan sanomalehtien urheilusivujen lukemiseen ja talteenottamiseen. Hän harrasti myös yleistietoa ja otti vuosien varrella osaa moniin radion ja TV:n tietokilpailuihin. Maunu oli tammikuussa 1988 perustetun Suomen urheilutietäjät -yhdistyksen alullepanija ja yksi perustajajäsenistä. Yhdistys järjestää vuosittain kaikille avoimen urheilutiedon Suomen mestaruuskilpailun.  

Maunu tunnettiin myös monipuolisena kuoromiehenä ja pianonsoittajana. Pohjan Mieslaulajissa hän toimi 36 vuotta, mistä yli 20 vuotta varajohtajana ja hallituksen jäsenenä. Ensimmäisenä pohjoissuomalaisena Maunu suoritti mieskuoroliiton mestarimerkin vuonna 1972. Hän oli Sulasolin Lapin piirin ja Pohjan mieslaulajien kunniajäsen. Hän toimi Kemin pöytätennisseuran puheenjohtajana 20 vuoden ajan. Hänet valittiin Lounais-Lappi- lehden äänestyksessä vuoden kemiläiseksi vuonna 1988.

Erkki Maunu kuoli pitkällisen sairauden murtamana Kemissä 18. toukokuuta 1995 omana nimipäivänään. Kuollessaan Maunu oli 61-vuotias.

Teoksia 
 Maunu kysyy urheilusta : 800 visailukysymystä ; kirj. Erkki Maunu, Pentti Jussila. Pohjolan urheilutietäjät, Kemi 1994

Lähteet

Aiheesta muualla 
 Erkki Maunu 28.9.1933 - 18.5.1995, Suomen Urheilutietäjät

Suomalaiset opettajat
Suomalaiset tietokilpailijat
Vuonna 1933 syntyneet
Vuonna 1995 kuolleet
Robin Olsen

Robin Patrick Olsen (s. 8. tammikuuta 1990 Malmö, Skånen lääni, Ruotsi) on ruotsalainen jalkapalloilija. Hän on pelipaikaltaan maalivahti. 

Olsen edustaa englantilaista Aston Villaa. Vuosina 2018–2022 hänen pelaajaoikeutensa olivat Italian Serie A:ssa pelaavalla Roman joukkueella mutta hän pelasi lainalla kauden 2019–2020 Cagliarissa, kauden 2020–2021 Englannin Valioliigan Evertonissa sekä kaudella 2021–2022 Englannin mestaruussarjan Sheffield Unitedissa ja Valioliigan Aston Villassa. Hän on edustanut seurajoukkueurallaan myös IF Limhamn Bunkefloa, Bunkeflo FF:ää, IFK Klagshamnia, Malmö FF:ää, PAOKia ja FC Kööpenhaminaa.

Olsen pelasi ensimmäisen ottelunsa Ruotsin maajoukkueessa vuonna 2015. Hän on pelannut maajoukkueessa heinäkuun 2022 loppuun mennessä 60 ottelua. Hän oli EM–kilpailuissa 2016 varamaalivahtina sekä MM–kilpailuissa 2018 ja kesän 2021 EM–kilpailuissa ykkösmaalivahtina.

Lähteet

Aiheesta muualla 

Ruotsalaiset jalkapallomaalivahdit
Vuonna 1990 syntyneet
Elävät henkilöt
Martti Itkonen

Martti Itkonen (s. 10. joulukuuta 1936 Inari) on suomalainen opettaja ja rehtori.

Martti Itkosen vanhemmat olivat kirkkoherra Tuomo Itkonen ja kansakoulunopettaja Anna Rauha Lönnroos. Hän pääsi ylioppilaaksi Kemin lyseosta 1955 ja valmistui Helsingin yliopistosta humanististen tieteiden  kandidaatiksi 1961 sekä filosofian kandidaatiksi 1962.

Itkonen toimi Kemin lyseon historian ja äidinkielen opettajana 1961–1971 ja oli 1967–1969 koulun vt. rehtorina. Hän oli sitten Tornion yhteislyseon (vuodesta 1972 Suensaaren lukio) historian lehtorina 1971–1975 ja sen jälkeen Keminmaan lukiossa rehtorina 1975–1976 ja historian vanhempana lehtorina 1976–1999. Hän jäi eläkkeelle 1999. 

Itkonen on ollut Keminmaan kunnanvaltuutettuna kolmen kauden ajan vuodesta 1969 alkaen ja hän on toiminut muun muassa Tornion sairaalan liittovaltuuston varapuheenjohtajana sekä Opettajien keskusjärjestön ja OAJ:n Länsi-Pohjan piirin puheenjohtajana. Hän on kirjoittanut useita muun muassa uittoon liittyviä paikallishistoriikkeja.

Teoksia 
 Kemijoen uittoyhdistys 1901-1976; suunnittelu ja taitto Martti Vesa ; piirrokset Keijo Jäntti. Kemijoen uittoyhdistys, Kemi 1976
 Keminmaan urheilijoiden 30-vuotishistoriikki teoksessa KemU 30 v. Keminmaan urheilijat, Laurila 1980
 Iijoen uittoyhdistys 1916-1988. Iijoen uittoyhdistys, Kemi 1998
 Keminmaan lukio 1975 - 2000. Keminmaan lukio, Kemi 2000
 Kemijoen uittoyhdistys 1901-2001. Kemijoen uittoyhdistys, Kemi 2001
 Muistelmia Valkosesta talosta : Kemijokisuun erottelun vaiheita 1800-luvulta vuoteen 1991. Rajalla, Keminmaa 2006

Lähteet

Suomalaiset opettajat
Vuonna 1936 syntyneet
Elävät henkilöt
Philips Records

Philips Records on levy-yhtiö, jonka alankomaalainen elektroniikan yritys Philips perusti. Levy-yhtiö perustettiin kesäkuussa 1950 ja se on äänittänyt useiden erimaalaisten kuuluisien artistien kanssa.

Lähteet

Alankomaalaiset levy-yhtiöt
Universal Music Group
Juho Airaksinen

Juho Airaksinen (3. joulukuuta 
1878 Kuopio – 28. heinäkuuta 1951) oli revisiolaitoksen ylijohtaja.

Juho Airaksisen vanhemmat olivat Petter Juhana Airaksinen ja Maria Kristiina Toivanen ja puoliso vuodesta 1905 Lyyli Augusta Kärkkäinen. Airaksinen tuli ylioppilaaksi 1900 ja suoritti yleisen hallintotutkinnon 
1903 ja oikeustutkinnon 1905. Hän oli senaatin siviilitoimituskunnan kanslisti 1909–1911, valtiovarain toimituskunnan protokollasihteeri 1911–1914 ja senaatin lakineuvoston jäsen 1914–1917. Airaksinen toimi valtiovarainministeriön apulaiskamreerina 1918–1920 ja kamreerina 1920–1922, esittelijäneuvos ja tulo- ja menoarvio-osaston päällikkö hän oli 1922–1933. Revisiolaitoksen ylijohtajana  Airaksinen toimi 1933–1947.

Lähteet

Suomalaiset juristit
Suomalaiset virkamiehet
 Valtionlaitosten johtajat
Vuonna 1878 syntyneet
Vuonna 1951 kuolleet
Brandenburger Tor (kappale)

Brandenburger Tor on Ketil Stokkan esittämä kappale, joka edusti Norjaa vuoden 1990 Eurovision laulukilpailussa Jugoslavian Zagrebissa.  

Kappale sijoittui Euroviisuissa jaetulle viimeiselle sijalle yhdessä Suomen kanssa 8 pisteellä.

Lähteet 

Norjan euroviisuedustuskappaleet
Vuoden 1990 euroviisuedustuskappaleet
LG Uplus

LG Uplus on eteläkorealainen LG-yhtymän alainen telekommunikaatioyritys. Se on keskittynyt verkkotekniikan kehittämiseen, ja on 5G-tekniikan luomisessa tehnyt yhteistyötä Nokian ja SK Telecomin kanssa.

Lähteet

Aiheesta muualla 
 Virallinen sivusto

Eteläkorealaiset yritykset
IK Frej

Idrottsklubben Frej on urheiluseura Täbystä. Seuran jalkapallojaosto pelaa Ruotsin kuudenneksi korkeimmalla sarjatasolla 4. divisioonassa. Seuralla on toimintaa myös salibandyssa.

Lähteet

Ruotsalaiset jalkapalloseurat
Ruotsalaiset salibandyseurat
Bjørgvinin hiippakunta

Bjørgvinin hiippakunta on Norjan kirkkoon kuuluva hiippakunta. Siihen kuuluvat Hordalandin lääni ja Sognin ja Fjordanen lääni. Piispanistuin on Bergenissä, ja piispana on vuodesta 20o8 lähtien ollut Halvor Nordhaug. Tuomiokirkkona toimii Bergenin tuomiokirkko.

Piispat 
 1537–1557 Gjeble Pederssøn
 1557–1582 Jens Pedersen Skjelderup
 1583–1607 Anders Foss
 1607–1615 Anders Mikkelsen Kolding
 1616–1636 Niels Paaske
 1636–1649 Ludvig Hanssøn Munthe
 1649–1665 Jens Pedersen Skjelderup
 1665–1711 Niels Randulf
 1711–1716 Niels Pederssøn Smed
 1716–1723 Clemens Schmidt
 1723–1731 Marcus Müller
 1731–1747 Oluf Cosmussen Bornemann
 1748–1755 Erik Ludvigssøn Pontoppidan
 1755–1762 Ole Tidemand
 1762–1774 Frederik Arentz
 1774–1778 Eiler Hagerup d.y.
 1778–1779 Søren Friedlieb
 1779–1804 Ole Irgens
 1804–1816 Johan Nordal Brun
 1817–1822 Claus Pavels
 1822–1848 Jacob Neumann
 1848–1857 Peder Christian Hersleb Kjerschow
 1858–1863 Jens Mathias Pram Kaurin
 1864–1880 Peder Hersleb Graah Birkeland
 1881–1898 Fredrik Waldemar Hvoslef
 1899–1916 Johan Willoch Erichsen
 1916–1931 Peter Hognestad
 1931–1948 Andreas Fleischer
 1948–1961 Ragnvald Indrebø
 1961–1976 Per Juvkam
 1977–1987 Thor With
 1987–1994 Per Lønning
 1994–2008 Ole Danbolt Hagesæther
2009– Halvor Nordhaug

Lähteet

Aiheesta muualla 

 Viralliset sivut

Norjan kirkon hiippakunnat
Saber Interactive

Saber Interactive on yhdysvaltalainen videopelejä kehittävä yritys. Sen perustivat vuonna 2001 Andrey Iones, Matthew Karch ja Anton Krupkin. Yritys on kehittänyt Saber3D-pelimoottorin.
Sabre Interactivella on studioita myös Pietarissa, Madridissa, Valko-Venäjällä, Ruotsissa ja Portugalissa.

Historia 
Helmikuussa 2020 Embracer Group osti Saber Interactiven 525 miljoonan dollarin kaupalla. Vuonna 2020 yhtiö hankki 4A Gamesin.
Helmikuussa 2021 Aspyr Media siirtyi yrityksen omistukseen.

Pelit
Saber Interactive on videopelien ohella kehittänyt myös yli 50 kasinopeliä.

Yhtiö on tehnyt myös käännöksiä eri kehittäjien peleistä muille alustoille.
Muun muassa Kingdom Come: Deliverancen Nintendo Switch -käännös on Saber Interactiven tekemä.

Lähteet

Yhdysvaltalaiset videopeliyritykset
Antti Kivelä

Antti Kivelä (s. 1966 Oulu) on suomalainen lääkäri ja poliitikko. Hän on toiminut vuodesta 2016 keskustan puoluevaltuuston ja vuodesta 2017 Kuopion kaupunginhallituksen puheenjohtajana.

Ura 
Kivelä valmistui lääketieteen lisensiaatiksi vuonna 1993 Tampereen yliopistosta. Hän aloitti vuonna 1997 työt Kuopion yliopistollisessa sairaalassa, mitä ennen hän oli työskennellyt Etelä-Karjalan keskussairaalassa sekä Lappeenrannan ja Ylämaan terveyskeskuksissa. Kivelä on sisätautien ja kardiologian erikoislääkäri ja vuodesta 2012 myös apulaisylilääkäri.

Kivelä valittiin Kuopion kaupunginvaltuustoon kunnallisvaaleissa 2012. Hän oli toiminut aiemmin lyhyen aikaa Lappeenrannan kaupunginvaltuuston jäsenenä kunnallisvaalien 1996 jälkeen. Kuntavaalien 2017 jälkeen Kivelä valittiin Kuopion kaupunginhallituksen puheenjohtajaksi. 

Puolueessaan keskustassa Kivelä on toiminut muun muassa Kuopion kunnallisjärjestön puheenjohtajana vuosina 2014–2017 ja puoluevaltuuston puheenjohtajana vuodesta 2016. Kivelä oli ehdolla kansanedustajaksi vuoden 2015 eduskuntavaaleissa, mutta ei tullut valituksi. Hänet valittiin puoluevaltuuston johtoon sen omassa kokouksessa Torniossa marraskuussa 2016.

Yksityiselämä 
Kivelä on ollut naimisissa vuodesta 1990 ja hänellä on kolme lasta. Hän harrastaa muun muassa karatea, jossa hänellä on musta vyö.

Lähteet 

Kuopion kaupunginvaltuutetut
Lappeenrannan kaupunginvaltuutetut
Suomen Keskustan poliitikot
Suomalaiset lääkärit
Vuonna 1966 syntyneet
Elävät henkilöt
Jukolan Osuuskauppa

Jukolan Osuuskauppa oli S-ryhmään kuuluva alueosuuskauppa, joka toimi Nurmeksen seudulla vuosina 1909-2019. Yrityksen toimialoja olivat päivittäistavarakauppa, käyttötavarakauppa, ravintolatoiminta, rautakauppa ja liikennemyymälätoiminta.

Jukolan Osuuskauppa perustettiin vuonna 1909. Vuonna 1984 osuuskauppaan sulautui Juuan Osuuskauppa, jolloin osuuskauppa saavutti viimeisen alueellisen kokoonpanonsa.
Jukolan Osuuskauppa oli vuonna 2019 Suomen pienin alueosuuskauppa liikevaihdoltaan, henkilökunnaltaan sekä asiakasomistajien määrältään. Jukolan Osuuskauppa sulautui Pohjois-Karjalan Osuuskauppaan syyskuussa 2019.

Toimipaikkoja  

ABC
Juuka
Nurmes
Valtimo

S-market
Juuka
Nurmes
Kauppatori Nurmes
Rautavaara
Valtimo

Sale
Kolinportti
Mikonsalmi Nurmes

Rautakauppa
S-Rauta Nurmes

Lähteet

Aiheesta muualla 
 Jukolan Osuuskaupan verkkosivut

Alueosuuskaupat
Nurmes
RadioPlay

RadioPlay on Bauer Media Groupin suoratoistopalvelu audiosisällöille. Palvelussa voi kuunnella muun muassa Radio Novan, Iskelmän ja Radio Cityn ohjelmia myös jälkikäteen.

Kanavat 

 Auran Aallot
 Basso
 Radio 957
 Radio City
 Radio Classic
 Ysäri
 Kasari
 Iskelmä
 KISS

 Radio Nostalgia
 Radio Nova
 NRJ
 Radio Pooki
 Radio Pori
 SuomiRock
 SuomiRäp
 Top51

Podplay 
Podplay on Bauer Median podcast-palvelu.

Lähteet 

Suoratoistopalvelut
Bauer Media Group
Podcasting
Otto Schmidt

Otto Juljevitš Schmidt (; 30. syyskuuta 1891 – 7. syyskuuta 1956) oli neuvostoliittolainen matemaatikko, tähtitieteilijä, geofyysikko, poliitikko, akateemikko, Neuvostoliiton sankari (27. kesäkuuta 1937) ja NKP:n jäsen.

Elämä 
Schmidt syntyi Mahiljoussa, Venäjän keisarikunnassa (nykyisin osa Valko-Venäjää). Hänen isänsä oli saksalaisten uudisasukkaiden jälkeläinen, ja hänen äitinsä oli latvialainen.

Lähteet

Aiheesta muualla  
 
 

Vuonna 1891 syntyneet
Vuonna 1956 kuolleet
Itä-Siperian meri
Neuvostoliiton sankarit
Karanmeri
Tšuktšimeri
Laptevinmeri
Baltiansaksalaiset
Neuvostoliittolaiset tähtitieteilijät
Neuvostoliittolaiset matemaatikot
Neuvostoliittolaiset tieteilijät
Dimbokro

Dimbokro on kunta, departementti ja N’zin alueen hallinnollinen keskus Norsunluurannikolla. Se sijaitsee N’zijoen varrella maan keskiosassa 235 kilometriä Abidjanista luoteeseen. Kunnassa on 63 200 asukasta (vuonna 2014).

Dimbokron kunnan pinta-ala on 141 neliökilometriä. Se rajoittuu pohjoisessa Bocandan, idässä Bongouanoun, etelässä Tiémélékron ja lännessä Toumoudin ja Yamoussoukron kuntiin.

Seudun kanta-asukkaat ovat bauleja, mutta myöhemmin sinne on muuttanut asukkaita eri puolilta maata.

Abidjanin–Nigerin rautatien varrella sijaitseva Dimbokro oli aikoinaan tärkeän kaakaon- ja kahvinviljelyalueen keskus. Vuonna 1975 sinne perustettiin suuri tekstiilitehdas Utexi. Tehdas suljettiin vuonna 2002, mutta se avattiin uudelleen vuonna 2012 nimellä Sotexi. Paikkakunnalla jalostetaan myös cashewpähkinöitä ja muita maataloustuotteita.

Lähteet

Norsunluurannikon kaupungit